
SA-le Narva Linna Arendus maksusoodustuse andmine reklaami paigaldamiseks

1. Asjaolud

SA Narva Linna Arendus pöördus Narva Linna Arenduse ja Ökonoomika Ameti poole kirjaliku taotlusega, milles palub võimaldada Narva Linnavalitsuse kaudu maksuvabastust (100% maksusoodustust) reklaamile, mis paigaldatakse Narva linnateabe reklaamkonstruktsioonidele (10 tk).

Narva linnateabe reklaamkonstruktsioonid kuuluvad JCDecaux Eesti AS-ile ja Narva linn kasutab konstruktsioone vastavalt lepingule, mis on sõlmitud Narva linna ja JCDecaux AS-i vahel. Linnateabe reklaamkonstruktsioonid on ette nähtud linna info, kultuuri- ja spordiürituste, sotsiaalreklaami ning linnakodanike teadete tasuta eksponeerimiseks. Seoses sellega, et SA Narva Linna Arendus soovib paigaldada plakatid, mis reklaamib Joaorus asuvat jalgrattalaenutuse kohta, siis reklaam kuulub maksustamisele. Vastavalt sõlmitud lepingule Narva linna ja JCDecaux AS-i vahel linn ei saa tulu reklaami eksponeerimisest JCDecaux'i konstruktsioonidel.
SA Narva Linna Arendus on 100% Narva linna osalusega sihtasutus, mis tegeleb Äkkekiüla ala, Kerese tn 20 ärihoone ja Joaoru puhkeala arendamisega. SA Narva Linna Arendus viib iga aasta läbi palju üritusi Narva linna elanikele, noortele ja turistidele, mis on suunatud spordi ja tervislike eluviiside edendamisele. SA Narva Linna Arendus osaleb ka teistel linna üritustel, aitab läbi viia muusika-, spordi- ja kunstikonkursse ning üritusi. 
Seoses eeltooduga palub SA Narva Linna Arendus anda nende reklaami eksponeerimiseks ajavahemikul 01.09. – 31.12.2018 100% soodustust reklaamimaksule.
Lisatud SA-e Narva Linna Arenduse 15.08.2018 taotlus ja reklaami kujutis.

2. Õiguslikud alused

Maksusoodustus antakse kohalike maksude seaduse § 10 lõike 6, Narva Linnavolikogu 25.09.2014 määrusega nr 19 kinnitatud “Reklaamimaksumäärus” § 10 lõike 1 ning SA Narva Linna Arendus 15.08.2018 taotluse alusel.

Narva Linnavolikogu 25.09.2014 määruse nr 19 “Reklaamimaksumäärus” § 10 lõike 1 alusel Narva Linnavalitsus võib anda reklaami maksusoodustusi maksusmaksjale, kes on toetanud rahaliselt linna haridus-, kultuuri-, spordi-, sotsiaalabi-, tervishoiu-, või kommunaal- objektide ehitamist või nende kasutamist või lähtudes teistest lähtuvatest ühiskondlikest huvidest.

3. Otsus

Anda alates 01.septembrist  2018 kuni 31. detsembrini 2018 maksusoodustust 100% ulatuses (reklaamimaksu vabastus) SA Narva Linna Arendus (äriregistrikood 90003812) seoses reklaami eksponeerimisega Narva linnateabe reklaamkonstruktsioonidel. 
4. Rakendussätted

4.1. Korraldus jõustab seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemisest.

